CELEX: 62011CN0105
Language: fi
Date: 2011-03-02 00:00:00
Title: Asia C-105/11 P: Valitus, jonka Alankomaiden kuningaskunta on 2.3.2011 tehnyt unionin yleisen tuomioistuimen (laajennettu ensimmäinen jaosto) yhdistetyissä asioissa T-231/06 ja T-237/06, Alankomaiden kuningaskunta (T-231/06) ja Nederlandse Omroep Stichting (NOS) (T-237/06) v. Euroopan komissio, 16.12.2010 antamasta tuomiosta

13.8.2011   
            
            
               FI
            
            
               Euroopan unionin virallinen lehti
            
            
               C 238/3
            
         Valitus, jonka Alankomaiden kuningaskunta on 2.3.2011 tehnyt unionin yleisen tuomioistuimen (laajennettu ensimmäinen jaosto) yhdistetyissä asioissa T-231/06 ja T-237/06, Alankomaiden kuningaskunta (T-231/06) ja Nederlandse Omroep Stichting (NOS) (T-237/06) v. Euroopan komissio, 16.12.2010 antamasta tuomiosta
   (Asia C-105/11 P)
   2011/C 238/04
   Oikeudenkäyntikieli: hollanti
   
      Asianosaiset
   
   
      Valittaja: Alankomaiden kuningaskunta (asiamiehet: C. M. Wissels ja M. Noort)
   
      Muut osapuolet: Euroopan komissio, Stichting Nederlandse Publieke Omroep, aiemmalta nimeltään Nederlandse Omroep Stichting (NOS)
   
      Vaatimukset
   
   
               —
            
            
               unionin yleisen tuomioistuimen yhdistetyissä asioissa T-231/06 ja T-237/06 16.12.2010 antama tuomio on kumottava
            
         
               —
            
            
               unionin tuomioistuimen on ratkaistava asia itse ja kumottava komission 22.6.2006 tekemä päätös 2008/136/EY (1) siltä osin kuin komissio katsoi, että 42,457 miljoonan euron määrää on pidettävä uutena valtiontukena ja että se on perittävä takaisin osana 76,327 miljoonan euron kokonaismäärää (korkoineen)
            
         
               —
            
            
               komissio on velvoitettava korvaamaan oikeudenkäyntikulut, mukaan lukien unionin yleisessä tuomioistuimessa käydystä oikeudenkäynnistä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja väittää valitusperusteessaan, että unionin yleinen tuomioistuin rikkoi Euroopan unionin oikeutta tulkitsemalla virheellisesti SEUT 107 artiklan 1 kohtaa ja SEUT 108 artiklan 1 ja 3 kohtaa yhdessä asetuksen (EY) N:o 659/1999 (2) 1 artiklan b kohdan kanssa ja riittävien perustelujen esittämisen toteamustensa tueksi.
   Valitusperuste koskee seuraavia seikkoja:
   
               1)
            
            
               Unionin yleinen tuomioistuin teki virheen perustaessaan käsityksensä siitä, että varojen siirto oli uusi valtiontuki, siihen, että medialain (Mediawet) 109 § annettiin sen jälkeen, kun perustamissopimus oli tullut voimaan
            
         
               2)
            
            
               Unionin yleinen tuomioistuin teki virheen perustaessaan käsityksensä siitä, että varojen siirto oli uusi valtiontuki, siihen seikkaan, että tuella täytetään (yleisradiotoiminnan harjoittajan) ”tarkalleen määriteltyjä tarpeita”
            
         
               3)
            
            
               Unionin yleinen tuomioistuin teki virheen perustaessaan käsityksensä siitä, että varojen siirto oli uusi valtiontuki, siihen seikkaan, että yleisradiotoiminnan harjoittaja sai kyseisellä perusteella (selvästi) liian suuria korvauksia. Minkä tahansa liian suuren korvauksen määrä ei määritä sitä, onko varojen siirto uusi valtiontuki. Joka tapauksessa yleinen tuomioistuin esitti toteamuksensa tueksi riittämättömät perustelut.
            
         
               4)
            
            
               Unionin yleinen tuomioistuin teki virheen katsoessaan, ettei varojen alkuperä ole relevantti seikka sen kannalta, merkitsikö varojen siirto uutta valtiontukea. Unionin yleinen tuomioistuin jättää näin ollen tekemättä eron uuden ja olemassa olevan tuen välillä. Joka tapauksessa yleinen tuomioistuin esitti toteamuksensa tueksi riittämättömät perustelut.
            
         
               5)
            
            
               Unionin yleinen tuomioistuin perusteli riittämättömästi toteamuksensa siitä, ettei voida katsoa, että siirretyt varat olivat tulleet yleisradiotoiminnan harjoittajien vuosittain saamasta korvauksesta ja merkitsevän siten olemassa olevaa tukea.
            
         
               6)
            
            
               Unionin yleinen tuomioistuin perusteli riittämättömästi toteamuksensa siitä, että siirretyt varat tulevat tapauskohtaisista maksuista ja ovat siten uutta tukea.
            
         
               7)
            
            
               Vaikka unionin yleisen tuomioistuimen edellä riitautettuja perusteluja luettaisiin yhdessä, ne eivät kuitenkaan voi johtaa päätelmään siitä, että varojen siirto merkitsee uutta valtiontukea.
            
         
      (1)  Alankomaiden julkisen palvelun yleisradioyhtiöiden tapauskohtaisesta rahoituksesta C 2/2004 (ex NN 170/2003) 22.6.2006 tehty komission päätös 2008/136/EY (EUVL L 49, s. 1).
   
      (2)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).